rejauldu/bengali-wikipedia huggingface dataset:
রুশ অলিম্পিক কমিটি (; এছাড়াও সংক্ষেপে আইওসি কোড আরইউএস দ্বারা পরিচিত) হলো রাশিয়ার জাতীয় অলিম্পিক কমিটি। এই সংস্থাটির ১৯১১ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর রাশিয়ার মস্কোতে অবস্থিত।  বর্তমানে রুশ অলিম্পিক কমিটির সভাপতির দায়িত্ব পালন করছেন মিখাইল দেগতিয়ারেভ, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভিক্তোর বেরেজভ।  ইতিহাস ১৯১১ সালে রাশিয়ার বহু-ক্রীড়ার সর্বোচ্চ সংস্থা হিসেবে রুশ অলিম্পিক কমিটি প্রতিষ্ঠিত হয়েছে। ভিয়াচেস্লাভ স্রেজনেভস্কি এই সংস্থার প্রথম সভাপতির দায়িত্ব পালন করেছেন, যিনি ১৯১১ হতে ১৯১৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই রাশিয়া ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে রাশিয়া  তথ্যসূত্র  বহিঃসংযোগ     এএনওসিতে রুশ অলিম্পিক কমিটি   অলিম্পিডিয়ায় রুশ অলিম্পিক কমিটি   অলিম্পিক.কমে রুশ অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে রাশিয়া বিষয়শ্রেণী:রাশিয়ার ক্রীড়া পরিচালনা পরিষদ বিষয়শ্রেণী:১৯১১-এ রাশিয়ায় প্রতিষ্ঠিত বিষয়শ্রেণী:১৯১১-এ প্রতিষ্ঠিত ক্রীড়া সংস্থা
স্যার জন উইলিয়ামস, এলহামের ২য় ব্যারোনেট (২৪ নভেম্বর ১৬৫৩ (বাপ্তিস্ম গ্রহণ) - ২৮ এপ্রিল ১৭২৩), ছিলেন ওয়েলশ বংশের একজন ইংরেজ রাজনীতিবিদ, যিনি ১৭০১ থেকে ১৭০৫ সাল পর্যন্ত হাউস অফ কমন্সে বসেছিলেন।  উইলিয়ামস ছিলেন স্যার টমাস উইলিয়ামসের পুত্র, ১ম ব্যারোনেট, যিনি রাজা দ্বিতীয় চার্লসের রাজকীয় চিকিৎসক ছিলেন। উইলিয়ামস ১৬৫৩ সালে এলহামে বাপ্তিস্ম নেন। তিনি ক্যান্টারবেরি এবং পিটারহাউস, কেমব্রিজে শিক্ষিত হন, যেখানে তিনি ১৬৭০ সালে ম্যাট্রিকুলেশন করেন। ১৬৭৫ সালের দিকে তিনি নাইট উপাধি লাভ করেন। তিনি ১৭০১ থেকে ১৭০৫ সাল পর্যন্ত হেয়ারফোর্ডশায়ারের এমপি ছিলেন।  তিনি ১৭১২ সালে তার পিতার স্থলাভিষিক্ত হন।  উইলিয়ামস ১১ ফেব্রুয়ারি ১৬৭৫ সালে স্যার উইলিয়াম পাওয়েলের কন্যা মেরি পাওয়েলকে (১৬৬৩-১৭০৪) বিয়ে করেন। এই দম্পতির দুই ছেলে ও ছয় মেয়ে ছিল, কিন্তু মেয়ের মধ্যে মাত্র তিনজনই তাদের বাবা-মা বেঁচে ছিলেন।   তথ্যসূত্র   বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:১৭২৩-এ মৃত্যু বিষয়শ্রেণী:১৬৫৩-এ জন্ম বিষয়শ্রেণী:ইংল্যান্ডের সংসদ সদস্য ১৭০১ বিষয়শ্রেণী:ইংল্যান্ডের সংসদ সদস্য ১৭০১-১৭০২ বিষয়শ্রেণী:ইংল্যান্ডের সংসদ সদস্য ১৭০২-১৭০৫
থাম্ব|জ্ঞানীয় মনোবিজ্ঞান এবং জ্ঞানীয় স্নায়ুবিজ্ঞান সম্পর্কে একটি বই সংজ্ঞানাত্মক স্নায়ুবিজ্ঞান () হল একটা বৈজ্ঞানিক ক্ষেত্র যেটা জীববিদ্যাগত অধ্যয়নের পদ্ধতির সঙ্গে সম্পর্কযুক্ত এবং যেটা সংজ্ঞান-এর ওপর জোর দেয়,Gazzaniga, Ivry and Mangun 2002, cf. title  যা মানসিক পদ্ধতিতে যুক্ত মস্তিষ্কে স্নায়ু সংযোগকে বিশেষ আলোকপাত করে।  সংজ্ঞানাত্মক স্নায়ুবিজ্ঞান শাস্ত্রটি মনোবিজ্ঞান ও স্নায়ুবিজ্ঞান উভয় প্রকার বিজ্ঞানেরই একটি শাখা। এতে অনেকগুলি উপশাস্ত্রের সম্মিলন ঘটেছে যেমন সংজ্ঞানাত্মক মনোবিজ্ঞান, মনোজীববিজ্ঞান এবং স্নায়ুজীববিজ্ঞান। এফএমআরআই-এর উদ্ভাবনের আগে শাস্ত্রটি বোধনমূলক স্নায়ুশারীরবিদ্যা নামে পরিচিত ছিল। সংজ্ঞানাত্মক স্নায়ুবিজ্ঞানীরা কেবল পরীক্ষামূলক মনোবিজ্ঞান বা স্নায়ুজীববিজ্ঞানের ক্ষেত্র থেকে নয়, বরং মনোচিকিৎসা, স্নায়ুবিদ্যা, পদার্থবিজ্ঞান, ভাষাবিজ্ঞান এবং গণিতের ক্ষেত্র থেকেও আসতে পারেন।Gazzaniga 2002, p. xv   তথ্যসূত্র  বিষয়শ্রেণী:স্নায়ুবিজ্ঞান বিষয়শ্রেণী:সংজ্ঞানাত্মক বিজ্ঞান বিষয়শ্রেণী:সংজ্ঞানাত্মক স্নায়ুবিজ্ঞান
থাম্ব|ভারতীয় উদ্ভিদ সর্বেক্ষণের ইন্ডাস্ট্রিয়াল সেকশনভারতীয় উদ্ভিদ সর্বেক্ষণ (ইংরেজি: Botanical Survey of India (BSI)) হল ১৮৯০ সালে ভারতীয় সাম্রাজ্যের উদ্ভিদ সম্পদের সমীক্ষার উদ্দেশ্যে ভারত সরকার কর্তৃক প্রতিষ্ঠিত একটি সংস্থা।  ইতিহাস ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে।  "The Saharánpur Botanic Garden", Natural History Museum, London ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল।  বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।http://bsi.gov.in  তথ্যসূত্র  বহিঃসংযোগ  Botanical Survey of India (BSI)   ENVIS CENTRE (Environmental Information System, India) on Floral diversity in the Botanical Survey of India (BSI), Howrah  বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:১৮৯০-এ ব্রিটিশ ভারতে প্রতিষ্ঠিত বিষয়শ্রেণী:ভারতের প্রাকৃতিক ইতিহাস বিষয়শ্রেণী:কলকাতা ভিত্তিক সংগঠন
উইলিয়াম মুর (ইংরেজি ভাষায়: William Moore 1806-1823W. Johnson, ‘Moore,Joe William (fl. c.1806–1823)’, Oxford Dictionary of National Biography, Oxford University Press, 2004, accessed 22 April 2006) ছিলেন ব্রিটিশ গণিতবিদ যিনি রকেট তত্ত্ব উন্নয়নে অবদান রেখেছিলেন। তিনি উলিচে অভস্থিত রয়েল মিলিটারি একাডেমিতে কাজ করতেন। ১৮১৩ সালে রকেট তত্ত্ব বিষয়ক একটি লেখা প্রকাশ করেন। এতেই প্রথমবারের মত নিউটনের গতির তৃতীয় সূত্রের আলোকে রকেটের তাত্ত্বিক কার্যকারিতা নিয়ে আলোচনা করা হয়। তার জীবন সম্পর্ক খুব বেশি জানা যায়নি। কারণ, দ্বিতীয় বিশ্বযুদ্ধের সময় জার্মান বাহিনীর বোমা বিস্ফোরণে অনেক দলিলপত্র ধ্বংস হয়ে যায়।   প্রকাশনা   A Treatise on the Doctrine of Fluxations (১৮১১)  Treatise on the Motion of Rockets [and] an Essay on Naval Gunnery (১৮১৩)   তথ্যসূত্র   বিষয়শ্রেণী:ব্রিটিশ গণিতবিদ বিষয়শ্রেণী:আদি রকেটবিজ্ঞান
বিজয়ওয়াড়া জংশন রেলওয়ে স্টেশন (স্টেশন কোড:-বিজেডএ)  হল অন্ধ্রপ্রদেশের বিজয়ওয়াড়া অবস্থিত ভারতীয় রেলের একটি স্টেশন, যা বিজয়ওয়াড়া রেলওয়ে বিভাগের একটি 'অ-শহরতলি মান-২' (এনএসজি-২) স্টেশন হিসেবে শ্রেণীবদ্ধ। এটি হাওড়া-চেন্নাই প্রধান লাইন ও নতুন দিল্লি–চেন্নাই প্রধান লাইন এর  সংযোগস্থলে অবস্থিত, এবং হাওড়া জংশন, কানপুর সেন্ট্রাল ও নতুন দিল্লির পরে দেশের চতুর্থ ব্যস্ততম রেলওয়ে স্টেশন। স্টেশনটি প্রতিদিন প্রায় ১.৪০ লক্ষ যাত্রী, ১৯০ টিরও বেশি এক্সপ্রেস ও ১৭০ টি মালবাহী ট্রেনের পরিষেবা প্রদান করে। এটি ভারতীয় রেলের অন্যতম প্রধান রেলওয়ে জংশন এবং একটি জাতীয়ভাবে গুরুত্বপূর্ণ বিরতিস্থল।  ইতিহাস বিজয়ওয়াড়া শহরের জংশন রেলওয়ে স্টেশনটি ১৮৮৮ সালে নির্মিত হয়েছিল, যখন দক্ষিণ মারাঠা রেলওয়ের প্রধান পূর্বমুখী রুটটি বিজয়ওয়াড়ার মধ্য দিয়ে অগ্রসর অন্যান্য রেলপথের সাথে সংযুক্ত ছিল। ১৮৮৯ সালে, নিজামের গ্যারান্টিড স্টেট রেলওয়ে বিজয়ওয়াড়ার জন্য একটি সম্প্রসারণ রেলপথ হিসাবে সেকেন্দ্রাবাদ রেলওয়ে স্টেশন ও বিজয়ওয়াড়ার মধ্যে একটি রেলপথ নির্মাণ করে; স্টেশনটি পরবর্তীকালে বিভিন্ন দিক থেকে তিনটি রেলপথের সংযোগস্থলে পরিণত হয়।  ১৮৯৯ সালের ১লা নভেম্বর বিজয়ওয়াড়া ও চেন্নাইয়ের মধ্যে ব্রড-গেজ লাইনটি নির্মিত হয়েছিল, যার ফলে চেন্নাই, মুম্বাই, হাওড়া, নয়াদিল্লি ও হায়দ্রাবাদের মধ্যে রেলযাত্রা সম্ভব হয়েছিল। পরবর্তী কয়েক দশকে বিজয়ওয়াড়া রেলওয়ে স্টেশনটি একটি জংশনে হিসাবে বিকশিত হয়েছিল, যতক্ষণ না ভারতে সমস্ত স্বাধীন রেলপথের জাতীয়করণ ঘটেছিল; জাতীয়করণের পর ১৯৫০ সালে ভারত সরকার রেলওয়ে মন্ত্রকের অধীনে ভারতীয় রেলওয়ে গঠিত হয়েছিল। বিজয়ওয়াড়া রেলওয়ে স্টেশন, বিজয়ওয়াড়া বিভাগের সদর দপ্তর হিসাবে দক্ষিণ রেলকে প্রদান করা হয়েছিল। একটি নতুন জোন হিসাবে দক্ষিণ মধ্য রেল ১৯৬৬ সালে গঠিত হয়, যার সদর দপ্তর সেকেন্দ্রাবাদ ছিল; বিজয়ওয়াড়া বিভাগ ও বিজয়ওয়াড়া জংশনকে নতুন রেলওয়ের সাথে একীভূত করা হয়েছে।  গোলকুন্ডা এক্সপ্রেসটি ১৯৬৯ সালে বিজয়ওয়াড়া ও সেকেন্দ্রাবাদের মধ্যে দেশের এক্সপ্রেস স্টিম-হালড ট্রেন হিসাবে চালু করা হয়েছিল, যার গড় গতি ৫৮ কিমি/ঘন্টা ছিল।২০১২ সালের হিসাবে, বিজয়ওয়াড়া রেলওয়ে স্টেশনটি ভারতের ব্যস্ততম রেলওয়ে স্টেশনগুলির মধ্যে একটি।  তথ্যসূত্র  বিষয়শ্রেণী:কৃষ্ণা জেলার রেলওয়ে স্টেশন বিষয়শ্রেণী:১৮৮৮-এ চালু রেলওয়ে স্টেশন বিষয়শ্রেণী:বিজয়ওয়াড়ায় পরিবহন বিষয়শ্রেণী:বিজয়ওয়াড়া রেলওয়ে বিভাগ বিষয়শ্রেণী:বিজয়ওয়াড়ার ভবন ও কাঠামো বিষয়শ্রেণী:অন্ধ্রপ্রদেশের রেলওয়ে জংশন স্টেশন বিষয়শ্রেণী:১৮৮৮-এ ভারতে প্রতিষ্ঠিত
জোবাইদা রহমান (জন্ম: ১৮ জুন ১৯৭২) একজন বাংলাদেশী চিকিৎসক ও বাংলাদেশ জাতীয়তাবাদী দলের ভারপ্রাপ্ত চেয়ারম্যান তারেক রহমানের স্ত্রী।   ব্যক্তিগত জীবন  জোবাইদা রহমানের জন্ম বাংলাদেশের সিলেটে। তার বাবা রিয়ার অ্যাডমিরাল মাহবুব আলী রাষ্ট্রপতি জিয়াউর রহমানের শাসনামলে বাংলাদেশের নৌবাহিনীর প্রধান ছিলেন। হুসেইন মুহম্মদ এরশাদের সরকারে তিনি যোগাযোগ ও কৃষিমন্ত্রীর দায়িত্ব পালন করেছেন।  বাংলাদেশের স্বাধীনতাযুদ্ধের সর্বাধিনায়ক জেনারেল এমএজি ওসমানী জোবাইদা রহমানের কাকা। তিনি অ্যামনেস্টি ইন্টারন্যাশনালের সাবেক সেক্রেটারি জেনারেল আইরিন খান এর চাচাতো বোন।  ১৯৯৫ সালে বিসিএস স্বাস্থ্য ক্যাডারে যোগ দেওয়ার আগে ১৯৯৪ সালের ৩ ফেব্রুয়ারী তারেক রাহমানের সাথে জোবাইদার বিয়ে হয়। তারেক ও জোবাইদা দম্পতির জাইমা রহমান নামে এক কন্যা সন্তান রয়েছে। ২০০৮ সালে তারেক রহমানের জেলমুক্তির পর শিক্ষাছুটি নিয়ে তারেকের চিকিৎসার জন্য তিনি লন্ডন যান। পরবর্তীকালে হাসিনা সরকারের পতনের পর দীর্ঘ ১৭ বছর পর ২০২৫ সালের মে মাসে তিনি দেশে ফেরেন।   কর্মজীবন  জোবাইদা ঢাকা মেডিকেল কলেজ থেকে এমবিবিএস ডিগ্রী অর্জন করেন। পরে লন্ডনের ইম্পেরিয়াল কলেজ লন্ডন থেকে মেডিসিন বিভাগে বিদ্যায়ন করে রেকর্ড নম্বর ও স্বর্ণপদক নিয়ে এমএসসি করেছেন। তিনি চিকিৎসকদের সিভিল সার্ভিস (বিসিএস)পরীক্ষায় প্রথম হয়ে ১৯৯৫ সালে চিকিৎসক হিসেবে প্রজাতন্ত্রের চাকুরীতে যোগ দেন। এর দুই বছর আগে তারেকের সঙ্গে বিয়ে হয় জোবাইদার।   জোবাইদা রহমানের রাজনীতিতে আসা নিয়ে বাংলাদেশের তৎকালীন প্রধানমন্ত্রী শেখ হাসিনা মন্ত্রীসভার বৈঠকে মন্তব্য করেছিলেন-    মামলা ও বিতর্ক  জ্ঞাত আয় বহির্ভূত সম্পদ থাকার অভিযোগে ২০০৮ সালের ২৬ সেপ্টেম্বর বাংলাদেশের জরুরি সরকারের শাসনামলে তারেক রহমান, তার স্ত্রী জোবাইদা ও জোবাইদার মা ইকবাল মান্দ বানুর বিরুদ্ধে কাফরুল থানায় দুদক মামলা করে। যার ফলে আদালত তাকে ৩ বছরের কারাদণ্ড ও ৩৫ লাখ টাকা অর্থদণ্ড দেয়। ২০২৪ সালে এই মামলার সাজা ও অর্থদণ্ড স্থগিত করা হয়। ২০২৫ সালের ২৮ মে, এই মামলায় নির্দোষ প্রমাণিত হওয়ায় তিনি বেকুসুর খালাস পান।  ২০০৮ সালে শিক্ষাছুটি নিয়ে লন্ডন যাওয়ার পর আবার দ্বিতীয় মেয়াদে ছুটি বাড়ানোর পরও ফেরত এসে চাকুরীতে যোগ না দেওয়ায় আওয়ামী লীগ সরকারের স্বাস্থ্য মন্ত্রণালয় তাকে বরখাস্ত করেছিল। ১৭ বছরের নির্বাসন থেকে ফিরে আসার পর ২০২৫ সালের মে মাসে, তাকে সরকারি চাকরিতে পুনর্বহাল করা হবে বলে গুঞ্জন রয়েছে।   তথ্যসূত্র   বহিঃসংযোগ    বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মজুমদার–জিয়া পরিবার বিষয়শ্রেণী:বাংলাদেশী রাজনীতিবিদদের দাম্পত্য সঙ্গী বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী সরকারি চাকরিজীবী
মসজিদ আল রহিম বা আল-রাহীম দুবাই মারিনা অঞ্চলের একমাত্র মসজিদ। আল রহিম শব্দটির অর্ দয়ালু বা ক্ষমাশীল।  আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।   ইতিহাস   মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অনুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।   স্থাপত্যশৈলী  রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।  মসজিদটি দুইটি অংশের সমন্বয়ে গঠিত হয়েছে:  প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।  দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কুরআন পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।   অন্যান্য বৈশিষ্ট্য   সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।  মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।  মসজিদ আল রহিম কোন তীর্থস্থান নয় ( বাহির থেকে চিত্র ধারণ করার অনুমতি ছাড়া) এবং এটি প্রধানত সালাত আদায় করার স্থান হিসেবেই ব্যবহৃত হয়ে থাকে।   আরও দেখুন   মসজিদ আল রহিম - Translation  সংযুক্ত আরব আমিরাতে ইসলাম  সংযুক্ত আরব আমিরাতের মসজিদের তালিকা   তথ্যসূত্র   বিষয়শ্রেণী:দুবাইয়ের মসজিদ বিষয়শ্রেণী:গম্বুজসহ মসজিদ বিষয়শ্রেণী:২০১৩-এ সম্পন্ন মসজিদ
২০২৩ ভিক্টোরিয়া সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের এপ্রিল মাসে উগান্ডায় অনুষ্ঠিত হয়। টুর্নামেন্টে স্বাগতিক উগান্ডার সঙ্গে অংশগ্রহণ করে কেনিয়া, তানজানিয়া, রুয়ান্ডা ও সংযুক্ত আরব আমিরাত। টুর্নামেন্টটি ছিল ভিক্টোরিয়া সিরিজের দ্বিতীয় আসর; ২০১৯ সালে অনুষ্ঠিত প্রথম আসরে বিজয়ী হয়েছিল জিম্বাবুয়ে। টুর্নামেন্টের ম্যাচসমূহ কাম্পালার লুগোগো স্টেডিয়ামে অনুষ্ঠিত হয়।  উগান্ডা ও তানজানিয়ার মধ্যে অনুষ্ঠিতব্য টুর্নামেন্টের ফাইনাল ম্যাচটি বৃষ্টিতে পরিত্যক্ত হয়, যার পর রাউন্ড-রবিন পর্বে এগিয়ে থাকা উগান্ডাকে বিজয়ী ঘোষণা করা হয়।  দলীয় সদস্য  কনসি আওয়েকো (অধি.)  জ্যানেট ম্বাবাজি (সহ-অধি.)  আইরিন আলুমো  ইমাকুলেট নাকিসুইয়ি  এভেলিন আন্‌য়িপো  এস্থার ইলোকু (উই.)  কেভিন আউইনো (উই.)  গ্লোরিয়া ওবুকোর  প্যাট্রিসিয়া মালেমিকিয়া  প্রসকোভিয়া আলাকো  ফিওনা কুলুমে  রিতা মুসামালি  সারাহ আকিতেং  স্টেফানি নাম্পিনা শ্যারন জুমা (অধি.) (উই.)  এস্থার ওয়াচিরা (সহ-অধি.)  অ্যান ওয়াঞ্জিরা  কেলভিয়া ওগোলা  চ্যারিটি মুথোনি (উই.)  ডেইজি ঞ্জোরোগে  ফেইথ মুতুয়া  ফ্লাভিয়া ওধিয়াম্বো  ভেনাসা ওকো  মনিকাহ ন্ধাম্বি  মারিওন জুমা  মার্সি আহোনো  লাভেন্দাহ ইদাম্বো  লিনজ নাবুইরে ফাতুমা কিবাসু (অধি.)  অ্যাগনেস কোয়েলে  আয়েশা মোহাম্মদি  জোসেফিন উলরিক  নিমা পিউস  পেরিস কামুনিয়া  মনিকা প্যাসকাল (উই.)  মোয়ানাইদি সোয়েদি  মোয়াপোয়ানি মোহাম্মদি  শুফা মোহাম্মদি (উই.)  সাউম ম্‌তে  সোনিয়া মুইয়া  সোফিয়া জেরোম  হুদা ওমরি মারি বিমেন্‌য়িমানা (অধি.)  অ্যালিস ইকুজোয়ে  ইমাকুলে মুহাওয়েনিমানা  ক্ল্যারিস উমুতোনিওয়াসে  জিজেল ইশিমোয়ে  জেওভানিস উয়াসে (উই.)  জোসিয়্যান ন্‌য়িরানকুন্দিনেজা  বেলিস মুরেকাতেতে  মার্গারিত ভুমিলিয়া  মেরভেইল উয়াসে (উই.)  রোজিন ইরেরা  সারাহ উয়েরা (উই.)  সিফা ইনগাবিরে  হেনরিয়েট ইশিমোয়ে ছায়া মুঘল (অধি.) (উই.)  ইশা রোহিত (সহ-অধি.) (উই.)  অবনী সুনীল পাতিল  অর্চনা সুপ্রিয়া  ইন্দুজা নন্দকুমার  ঋষিতা রজিত  কবিশা কুমারী  খুশি শর্মা  গীতিকা জ্যোতিষ  তীর্থ সতীশ (উই.)  বৈষ্ণবী মহেশ  রিনিতা রজিত  লাবণ্য কেনি  সঞ্চিন সিং (উই.) কেনিয়া দলে জুডিথ আজিয়াম্বো, জোসেফিন আব্‌ওম ও শ্যারন আউমাকে রিজার্ভ খেলোয়াড় হিসেবে রাখা হয়।  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
অল ইন্ডিয়া ইনস্টিটিউট অব মেডিকেল সায়েন্স, দেওঘর বা (এইমস কল্যাণী) (বাংলা:অখিল ভারতীয় আয়ুর্বিজ্ঞান সংস্থান, দেওঘর) ভারতের ঝাড়খণ্ড রাজ্যের দেওঘর শহরে একটি উচ্চপ্রযুক্তিগত সরকারী হাসপাতাল ও মেডিকেল বিশ্ববিদ্যালয়। ইনস্টিটিউটি স্বাস্থ্য ও পরিবার কল্যাণ মন্ত্রণালয় (ভারত) এর অধীনে স্বায়ত্তশাসিতভাবে কাজ করে। ভারত সরকার ২০১৭ সালে দেওঘরে অল ইন্ডিয়া ইন্সটিটিউট অফ মেডিকেল সায়েন্সেস প্রতিষ্ঠার জন্য নীতিমালা অনুমোদন প্রদান করে। প্রকল্পের জন্য ২০১৮ সালে প্রায় ₹১,১০৩ কোটি ($১৫০ মিলিয়ন) কোটি টাকা প্রদান করা হয়। এটি ২০১৯ সালে ভারতে কার্যক্রম শুরু করা ছয়টি এইমস এর মধ্যে একটি।   অধ্যয়ন বিষয়ক  প্রতিষ্ঠানটি ২০১৯ সালের সেপ্টেম্বর মাসে ৫০ জন এমবিবিএস শিক্ষার্থীদের প্রথম ব্যাচের সাথে চালু হয়। সৌরভ বর্ষনি ২০২০ সালের মার্চ মাসে পরিচালক নিযুক্ত হন।   বিদ্যায়তন   এইমস দেওঘরের স্থায়ী বিদ্যায়তনটির নির্মাণ কাজ ২০১৯ সালের ডিসেম্বর মাসে শুরু হয় এবং পিএমএসএসওয়াই-এর তথ্য অনুযায়ী নির্মাণ কাজ ১২% সম্পূর্ণ হয়েছে। প্রত্যাশা করা হচ্ছে, যে ২০২২ সালের ফেব্রুয়ারি মাসে নির্মাণ কাজ সম্পূর্ণ হবে। মাসে এইমস দেওঘরের বহিরাগত রোগ বিভাগের (ওপিডি) নির্মাণ কাজ ২০২১ সালের মে সম্পূর্ণ হয়, তবে কোভিড-১৯ মহামারীর কারণে এর উদ্বোধনটি বিলম্বিত হয়। অস্থায়ীভাবে, প্রতিষ্ঠানটি দেওগরের পঞ্চায়েত প্রশিক্ষণ প্রতিষ্ঠানের (পিটিআই) বিদ্যায়তনে স্থাপন করা হয়েছে, যেখানে ছাত্রাবাস ও পঠনপাঠনের ব্যবস্থা করা হয়েছে।   তথ্যসূত্র    বহিঃসংযোগ   বিষয়শ্রেণী:অখিল ভারতীয় আয়ুর্বিজ্ঞান সংস্থান বিষয়শ্রেণী:ঝাড়খণ্ডের মেডিকেল কলেজ বিষয়শ্রেণী:২০১৯-এ ঝাড়খণ্ডে প্রতিষ্ঠিত বিষয়শ্রেণী:ঝাড়খণ্ডের হাসপাতাল বিষয়শ্রেণী:২০১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৯-এ প্রতিষ্ঠিত হাসপাতাল
রোসিয়া মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের তিগরান ম্যাটস এভিনিউ তে অবস্থিত। এটি ইয়েরেভানের তৃতীয় বৃহত্তম শপিং মল। রাষ্ট্রপতি সার্জ সার্জসহান এর উপস্থিতিতে রোসিয়া মলটি ৫ মার্চ ২০১৩ সালে খোলা হয়েছিল। Opening ceremony of Rossia Mall shopping center রোসিয়া থিয়েটারের পাশে জেনারেল আন্দ্রিয়িক ভূগর্ভস্থ স্টেশনটির সরাসরি প্রবেশাধিকার রয়েছে।  রোসিয়া মলটি তৈরি করে ছিল আর্মেনীয় ব্যবসায়ী, খাচাতুর সুকিয়াসহান এর কোম্পানী "সিল কনসার্ন" এলএলসি। প্রকল্পের মোট খরচ হয়েছিল প্রায় ১৫ মিলিয়ন মার্কিন ডলার।   মলটি ইয়েরেভানের বৃহত্তম গয়না কেন্দ্রগুলির মধ্যে একটি।   বিনোদন  মলে অনেকগুলি ক্যাফে এবং রেস্টুরেন্ট আছে, পাশাপাশি একটি ফুড কোর্ট এবং "প্লে স্পেস", শিশুদের খেলার জায়গাও আছে।  স্টোরস  রোসিয়া মলটিতে কিছু প্রধান আন্তর্জাতিক ব্রান্ড, যেমন রয়েছে:  অ্যাডিডাস  এলসি ওয়াই কিকি  রাফল রিঙ্গার  দিলভিন  এস্পোসিটও  শুস্টোভ ট্রেডিং হাউস  অ্যাভার স্টোর রিটেলার্স  রিয়েল স্টোর রিটেলার্স   তথ্যসূত্র   বিষয়শ্রেণী:আর্মেনিয়ার বিপণিবিতান বিষয়শ্রেণী:ইয়েরেভানের দর্শনীয় স্থান বিষয়শ্রেণী:ইয়েরেভানের ভবন ও স্থাপনা বিষয়শ্রেণী:২০১৬-এ প্রতিষ্ঠিত বিপণিবিতান বিষয়শ্রেণী:২০১৬-এ আর্মেনিয়ায় প্রতিষ্ঠিত
thumb|ডানে বাথ বাঁধ, মাঝে তাবাকাহ বাঁধ এবং বামে লেক ইউফ্রেটিস নদীর উপর প্রায় ১২টি বাঁধ রয়েছে, তার মধ্যে বাথ বাঁধ (আরবি: سد البعث) অন্যতম। বাঁধটি ইউফ্রেটিস নদীর উপর তৈরী একটি বাঁধ, যা সিরিয়ার অন্যতম শহর রাক্কা (আইএসের কথিত রাজধানী) থেকে ২২ কিলোমিটার (প্রায় ১৪ মাইল) উজানে অবস্থিত। বাঁধটি এর বিদ্যুৎ উৎপাদন ও ঐতিহাসিক গুরুত্বের জন্য সমগ্র সিরিয়ায় মানুষের কাছে পরিচিত। বাঁধটির নির্মাণ কাজ শুরু হয় ১৯৮৩ সালে এবং চার বছর পর ১৯৮৬ সালে এটির কাজ শেষ হয়। বাঁধটি জলবিদ্যুৎ উৎপাদন করার জন্যই প্রধানত ব্যবহৃত হয়, একই সাথে তাবকা বাঁধ থেকে অনিয়মিত জলের প্রবাহ নিয়ন্ত্রণ করার উদ্দেশ্যেও ব্যবহার করা হয়ে থাকে। তাবকা বাঁধটি এই বাঁধ থেকে ১৮ কিলোমিটার (প্রায় ১১ মাইল) উত্তরে অবস্থিত। তাবকা বাঁধ থেকে এই অনিয়মিত প্রবাহ বিদ্যুৎ চাহিদা পরিবর্তনের কারণ বলে গণ্য করা হয়। বাথ বাঁধ ১৪ মিটার (প্রায় ৪৬ ফুট) উচ্চতা সম্পন্ন এবং এই বাঁধে স্থাপিত টারবাইন থেকে ৮১ মেগাওয়াট বিদ্যুৎ উৎপন্ন করা যায়। বাথ বাঁধ জলাধার সঞ্চয়ের ক্ষমতা ০.০৯ ঘন কিলোমিটার (প্রায় ০.০২২ কিউবিক মাইল) এবং এটি ইউফ্রেটিস নদীর উপর তৈরী অন্যতম বৃহৎ বাঁধ। বাথ বাঁধ সিরিয়ার ইউফ্রেটিস নদীর উপর নির্মাণ করা যে তিনটি বাঁধ রয়েছে তার অন্যতম একটি। অন্য দুটি হচ্ছে তাবকা বাঁধ (সিরিয়ার বৃহত্তম বাঁধ) এবং তিশরিন বাঁধ (সম্প্রতি আইএসের দখলমুক্ত হয়েছে)। সিরিয়া-তুরস্ক সীমান্তের ৮০ কিলোমিটার (প্রায় ৫০ মাইল) দক্ষিণে তিশরিন বাঁধ অবস্থিত। বাথ বাঁধের মতো তিশরিন বাঁধও কার্যত তাবকা বাঁধের সাথে সম্পর্কিত। তাবকা বাঁধের হতাশাজনক কর্মক্ষমতার জন্য তিশরিন বাঁধ নির্মাণে আংশিকভাবে কর্মকর্তাদের অনুপ্রাণিত করেছিল। গৃহযুদ্ধের আগে সিরিয়ায় একটি চতুর্থ বাঁধ নির্মাণের পরিকল্পনা ছিল, যার নাম হালাবিয়ে বাঁধ যা দেইর ইজ-জোর প্রদেশের মধ্যে পড়েছে। এটি ইউফ্রেটিস নদীর উপর নির্মাণ করার কথা ছিল এবং এটি বাথ বাঁধ থেকে প্রতিকুলের দিকে।  সিরিয়ায় গৃহযুদ্ধ  ৪ঠা ফেব্রুয়ারি ২০১৩ তারিখে, বিরোধী দলগুলো বাঁধটি দখল করে, এক সপ্তাহ আগে তারা তাবকা বাঁধটিও দখল করেছিল। ৪ঠা জুন ২০১৭ তারিখে, সিরিয়ার গণতান্ত্রিক বাহিনী দ্বারা আইএসআইএলের কাছ থেকে বাথ বাঁধটি দখল করা হয়। দখলের পর তারা এটিকে "ফ্রিডম বাঁধ" নাম দেয়া হয়।  আরও দেখুন	 আসাদ হ্রদ  তথ্যসূত্র  বিষয়শ্রেণী:সিরিয়ায় বাঁধ
thumb|ভিল্লু পাট্টু (তামিল: வில்லுப்பாட்டு), ভিল্লাদিচাম্পাতু এবং ভিলিসাই নামেও পরিচিত, সঙ্গীত সহযোগে গল্প বলার একটি প্রাচীন রূপ যেখানে বর্ণনা সঙ্গীতের সাথে মিশে থাকে। ভিল্লু পাট্টু (তামিল: வில்லுப்பாட்டு), যেটি ভিল্লাদিচাম্পাতু নামেও পরিচিত, ভারতে সঙ্গীতের গল্প বলার একটি প্রাচীন রূপ যেখানে বর্ণনা সঙ্গীতের সাথে মিশে থাকে। এটি ভারতের দক্ষিণাঞ্চলীয় রাজ্য তামিলনাড়ু ও কেরালা এবং সেইসাথে উত্তর-পূর্ব শ্রীলঙ্কার একটি শিল্প। পূর্বকালীন ত্রিবাঙ্কুর রাজ্যের নাদার এবং এজাভা বর্ণের মধ্যে এই শিল্পের রূপটি জনপ্রিয়। গানের সহজ সুর এবং শ্লোক গল্পটিকে অনুসরণ করা সহজ করে তোলে। ভিল্লু (ধনুক) হল যোদ্ধাদের পুরনো অস্ত্র - এটি আপাত বিপরীতভাবে সঙ্গীতে ব্যবহার করা হয়, এটি ভিল্লু পাট্টু শিল্পীদের একটি প্রাথমিক বাদ্যযন্ত্র (একটি বাদ্যযন্ত্র ধনুক)। thumbnail|১৯ শতকের এজাভা/চান্নার সঙ্গীতশিল্পী: ঐতিহ্যবাহী ভিল্লাদিচাম্পাতু পরিবেশন করছেন  সাধারণ বর্ণনা thumb|200px|তামিল লোকশিল্পীরা তিরুনেলবেলির কাছে একটি উৎসবের (পাঙ্গুনি উত্থিরাম) সময় একটি সুদালাই মদন মন্দিরে ভিল্লুপাট্টু উপস্থাপন করছেন। তামিল গ্রামে, অভিনয়শিল্পীরা পৌরাণিক থেকে সামাজিক সব ধরনের গল্পই বর্ণনা করেন। মূল গল্পকার ধনুক বাজিয়ে গল্পটি বর্ণনা করেন। নীচের দিকে মুখ করে রাখা মাটির পাত্রের উপর ধনুকটি রাখা থাকে। একজন সহ-শিল্পী গান গাওয়ার সময় পাত্রটিতে আঘাত করেন। সাধারণত অন্য একজন সহ-গায়ক থাকেন যিনি বর্ণনায় সক্রিয় শ্রোতা হিসেবে কাজ করেন, তিনি গানের সঙ্গে সঙ্গে উপযুক্ত মৌখিক প্রতিক্রিয়া দেন। স্থানীয় সরকার কখনও কখনও এটিকে সামাজিক বার্তা এবং প্রচারের বাহন হিসেবে ব্যবহার করে। ভিল্লু পাট্টু দলগুলি সাধারণত সুদালাই মদন, মুথারাম্মান, পেচিয়াম্মান, ইসাকিয়াম্মান ইত্যাদি দেবতার সাথে সম্পর্কিত উৎসবের জন্য অনুষ্ঠান করে। ভিলু পাট্টুর ঐতিহ্য দক্ষিণ তামিলনাড়ু, দক্ষিণ কেরালা এবং উত্তর-পূর্ব শ্রীলঙ্কার সংস্কৃতির সাথে জড়িত।  thumb|left| কেরালার লোক শিল্পীরা ভিলুপাট্টু পরিবেশন করছেন। তাঁদের গানের সাথে আছে একটি ভিল্লাদিবাদ্যম। যন্ত্রটি একটি "যৌগিক কম্পনস্বরী", যা একটি দীর্ঘ ধনুক দিয়ে তৈরি, এতে ঝোলানো আছে ব্রোঞ্জের ঘণ্টা, একটি টেরা-কোটা পাত্র এবং ঝুমঝুমি। এছাড়াও রয়েছে উদুক্কি (তামিল:உடுக்கை), কুড়াম (তামিল:குடம்), থালা, কাট্টাই (তামিল:கட்டை), যেগুলি প্রদর্শনের সময় সম্পূরক যন্ত্র হিসেবে ব্যবহৃত হয়। উদুক্কি হল একটি ছোট ড্রাম যার একটি পাতলা মাঝের অংশ থাকে, যেটি বাম হাতে ধরা হয় এবং বাদ্যযন্ত্রটি ডান হাতের আঙ্গুল দিয়ে বাজানো হয়। মাঝে মাঝে, ভিল্লু পাট্টু দল নিজেদেরকে দুটি দলে বিভক্ত করে, প্রত্যেক দল একে অপরের বিষয়ের বিপরীত দৃষ্টিভঙ্গি প্রমাণ করার চেষ্টা করে। একে বলে লাবণী পাট্টু। ভিল্লু পাট্টু শিল্পীদের ব্যবহৃত গানগুলি বেশিরভাগই ঐতিহ্যবাহী লোকসঙ্গীত। গ্রামে মন্দিরের উৎসবের সময় এগুলি বাজানো হয়। ভিল্লু পাট্টুর গানগুলি বেশিরভাগ সময়েই একটি দেবতার প্রশংসা করে গাওয়া হয়। আজকাল ভিল্লু পাট্টু পরিবেশনকারী শিল্পীদের সংখ্যা ব্যাপকভাবে হ্রাস পেয়েছে কারণ এটি থেকে অর্জিত আয় এতই কম, যে তা জীবিকা নির্বাহ করার জন্য যথেষ্ট নয়।http://www.wiki.indianfolklore.org/images/a/a1/Villupattu_zWorkshop_.pdf  পুস্তক সমূহ  সূত্র  তথ্যসূত্র  বহিঃসংযোগ   ভিডিও: কাল্লিদাইকুরিচির একটি মন্দিরে পরিবেশিত  বিষয়শ্রেণী:সঙ্গীতের ভারতীয় ধরন বিষয়শ্রেণী:ভারতীয় বাদ্যযন্ত্র বিষয়শ্রেণী:ভারতে পরিবেশন শিল্পকলা বিষয়শ্রেণী:কেরলের শিল্পকলা